Source: http://ec.europa.eu/civiljustice/maintenance_claim/maintenance_claim_cze_et.htm
Timestamp: 2017-01-24 16:02:05+00:00
Document Index: 5110239

Matched Legal Cases: ['kohus ', 'Kohus ', 'kohus\n', 'kohus ', 'Kohus ', 'kohus ', 'kohus\n', 'kohus ', 'kohus ', 'kohus ', 'kohus ', 'Kohus ']

Euroopa Komisjon - Euroopa Justiitsvõrgustik - Elatisnõuded - Tšehhi Vabariik
Viimati muudetud: 25-10-2006
Elatisnõuded - Tšehhi VabariikKäesolevat lehekülge ei eksisteeri enam. See on praegu ajakohastamisel ning selle võib hiljem leida Euroopa e-õiguskeskkonna portaalist.
Mida tähendavad mõisted “elatis” ja “ülalpidamiskohustus” Tšehhi õiguses? 2.
Millistel juhtudel on kohaldatav Tšehhi õigus? 4.
Kui Tšehhi õigust ei saa kohaldada, millist õigust kohaldavad Tšehhi Vabariigi kohtud? 5.
Kas nõude esitaja peab avalduse esitama konkreetsele organisatsioonile, riigiasutusele või kohtule elatise sissenõudmiseks? 6.
Kas taotleja peab asja kohtusse andmiseks kaasama esindaja (nt advokaadi, eriorganisatsiooni või riigiasutuse jne)? Kui ei, millist korda peab ta järgima? 9.
Kas taotlejal tuleb kohtuasja algatamisel tasuda kohtulõiv? Kui jah, siis milline on selle ligikaudne suurus? Kui hagejal ei ole piisavalt rahalisi vahendeid, kas ta saab taotleda menetlusabi menetluskulude katmiseks? 10.
Millisel kujul määrab kohus tavaliselt ülalpidamise? Kuidas määratakse elatise väljamõistmise korral elatise suurus? Kuidas käib selle kohandamine vastavalt elukallidusele ja muutustele perekonnas? 11.
Kas on olemas organisatsioon või (keskne või kohalik) riigiasutus, mis saab aidata elatise sissenõudmisel? 14.
Kas need asutused võivad asendada võlgnikku ja maksta elatist täielikult või osaliselt võlgniku asemel? Mis saab juhul, kui taotleja viibib Tšehhi Vabariigis, kuid võlgnik elab muus riigis? 15.
Kas taotleja saab paluda abi mõnelt organisatsioonilt või riigiasutuselt Tšehhi Vabariigis? 16.
Kui jah, siis kuidas saab kõnealuste organisatsioonide ja riigisasutustega ühendust? 17.
Millist abi need organisatsioonid ja riigiasutused taotlejale annavad? Mis saab juhul, kui taotleja elab muus riigis, kuid võlgnik elab Tšehhi Vabariigis? 18.
Kas taotleja saab avalduse esitada otse organisatsioonile või riigiasutusele Tšehhi Vabariigis? 19.
Kui jah, siis kuidas saab kõnealuste organisatsioonide ja riigiasutustega ühendust? 20.
Millist abi need organisatsioonid ja riigiasutused taotlejale annavad? 1. Mida tähendavad mõisted “elatis” ja “ülalpidamiskohustus” Tšehhi õiguses?
Elatist maksab võlgnik
võlausaldajale selle elamiskulude katteks.
Vanematel on oma laste
ülalpidamise kohustus ning alanejatel ja ülenejatel sugulastel on
vastastikune ülalpidamiskohustus, samuti abikaasadel. Abikaasadel on
põhimõtteliselt õigus nõuda elatustaseme säilimist. Kohus mõistab välja
elatise, kui abikaasad ei ela ühises kodus. Elatise maksmine abikaasade vahel
tugineb abikaasade ühisvara õigusinstituudil, mille kohaselt mõlemal
abikaasal on õigus ühisvara käsutada.
Lahutatud abikaasa, kes ei
suuda end ise ülal pidada, võib ülalpidamist taotleda endiselt abikaasalt.
Elatist välja ei mõisteta, kui
see oleks vastuolus heade kommetega (contra
Kui lapse isa ei ole lapse
emaga abielus, peab ta kahe aasta jooksul toetama ema tema ülalpidamiseks
vajaliku summaga, sealhulgas katma raseduse ja sünnitamisega seotud kulud.
Last hooldaval isikul on õigus
saada elatist lapse vanemalt või vanematelt, samuti on lahutatud vanemal
õigus saada teiselt vanemalt lapse ülalpidamiseks elatist.
Lastel on õigus elatist saada
kuni selle ajani, kui nad suudavad end ise ülal pidada. See juhtub enamasti
nende täisealiseks saamisel, st 18-aastaselt, kuid võib toimuda ka hiljem,
juhul kui laps õpib edasi, või varem, kui laps on juba tööle hakanud või omab
näiteks kinnisvara, millest saadavast tulust piisab tema vajaduste
Alaealisele mõistab kohus
elatise välja isegi ilma taotluseta. Elatise summa võib kindlaks määrata,
seda alandada või suurendada kolme aasta jooksul alates kohtuasja
algatamisest. Täiskasvanud lastele kohus ilma taotluseta elatist ei määra.
3. Millistel juhtudel on kohaldatav Tšehhi õigus?
Tšehhi õigust kohaldatakse
alati siis, kui mõlemad pooled on Tšehhi Vabariigi alalised või pikaajalised
elanikud. Tšehhi õigust kohaldatakse ka siis, kui Tšehhi Vabariigis elav isik
taotleb ülalpidamist välismaal elavalt isikult.
4. Kui Tšehhi õigust ei saa kohaldada, millist õigust kohaldavad Tšehhi Vabariigi kohtud?
selle riigi õigus, mille kodanik on ülalpidamist taotlev isik. Kui alaliselt
välismaal elav isik taotleb Tšehhi Vabariigis elavalt isikult elatist,
kohaldavad Tšehhi kohtud taotleja elukohariigi õigust. Ja vastupidi: kui
Tšehhi Vabariigis elav taotleja esitab elatise saamiseks nõude välismaal
elava isiku vastu, kohaldavad kohtud Tšehhi õigust.
5. Kas nõude esitaja peab avalduse esitama konkreetsele organisatsioonile, riigiasutusele või kohtule elatise sissenõudmiseks?
Ülalpidamiskohustustega tegeleb
Last hooldaval vanemal on õigus
teiselt vanemalt lapse nimel ülalpidamist nõuda. Samuti võib lapse nimel
tegutseda eestkostja või hooldaja.
Elatisnõuete puhul on esimese
astme kohtuks kohalik kohus. Taotlejad pöörduvad kohalikku kohtusse, kelle
tööpiirkonnas elavad alaliselt nemad ise või elab nende hoolealune, kellele
nad elatist taotlevad.
Seadus ei kohusta taotlejat
esindajat kaasama. Ainult isikut, kes ei suuda ennast ise kohtus esindada,
peab esindama seadusjärgne esindaja. Selleks võib olla kohtu poolt määratud
eestkostja või alaealise puhul vanem. Taotleja võib aga omal valikul volitada
mõnda isikut, näiteks advokaati, end kohtus esindama.
9. Kas taotlejal tuleb kohtuasja algatamisel tasuda kohtulõiv? Kui jah, siis milline on selle ligikaudne suurus? Kui hagejal ei ole piisavalt rahalisi vahendeid, kas ta saab taotleda menetlusabi menetluskulude katmiseks?
Ülalpidamisega seotud asjades
on taotlejad kohtulõivude tasumisest vabastatud. Kui taotleja on valinud end
esindama advokaadi, tuleb advokaadile maksta tasuskaala kohaselt, juhul kui
pole teisiti kokku lepitud. Advokaadi tasu võidakse sobiva summa võrra
vähendada või tasu üldse mitte võtta, kui taotleja sotsiaalne ja varaline
seisund seda nõuab.
Kohus võib taotluse alusel
mõista välja sellise elatise, mis katab lapse põhivajadused ja tema
ülalpidamise kulud ning tagab piisava elatustaseme. Elatise väljamõistmisel
ja selle suuruse muutmisel ning elatise maksmise kohustuse tühistamisel võtab
kohus üldjuhul arvesse elatise saaja põhjendatud vajadusi, võlgniku
maksevõimet, võimalusi ja varasid ning lapse õigust omada oma vanematega sama
elatustaset. Vanema ülalpidamiskohustuse kindlaksmääramisel võetakse arvesse,
kumb vanem ja millisel määral last hooldab. Kui vanemad elavad koos, võetakse
arvesse ka vanemate poolt ühise kodu ülalpidamiseks tehtavaid kulutusi.
Alaealiste puhul võib kohus
isegi ilma taotluseta muuta kokkuleppeid ja kohtuotsuseid, kui asjaolud on
muutunud. Muul juhul tegutseb kohus taotluse alusel. Elatise vähendamise või
selle maksmise kohustuse tühistamise korral ei tagastata juba makstud
elatist.
Elatist tuleb maksta korrapäraste
maksetena kas otse õigustatud isikule või tema hooldajale. Lisaks lapsele
välja mõistetud elatisele võib kohus teatavatel juhtudel nõuda kindla summa
deponeerimist edaspidise elatise tarbeks. Samuti võib kohus võtta
asjakohaseid meetmeid väljamõistetud elatise igakuise tasumise tagamiseks.
Kui võlgnik ei täida
kohtuotsust vabatahtlikult, siis võib elatist saama õigustatud isik taotleda
otsuse täitmist täitemenetluse korras. See võib tähendada töötasu arestimist,
konto sundkorras debiteerimist, vara või ettevõtte müümist või kinnisvara
suhtes kohtuliku hüpoteegi seadmist.
Ilma vanemliku hoolitsuseta
lapsel, kes kannatab puudust ning kellele temast eraldi elav võlgnik elatist
ei maksa, kuigi see on võlgnikult kohtuotsusega välja mõistetud, on õigus
saada toetust väljamõistetud elatisega võrdses summas. Sellise toetuse
maksmise otsustab selleks pädev kohaliku omavalitsuse asutus.
(Kohaliku omavalitsuse) asutus
võib kolmanda isiku ülalpidamiskohustuse osaliselt või täielikult üle võtta.
Kuid sellele asutusele jääb õigus kolmandalt isikult need summad sisse nõuda.
Mis saab juhul, kui taotleja viibib Tšehhi Vabariigis, kuid võlgnik elab muus riigis?
15. Kas taotleja saab paluda abi mõnelt organisatsioonilt või riigiasutuselt Tšehhi Vabariigis?
Elatise väljamõistmise otsust
saab täitmisele pöörata mitmete riikidega sõlmitud ja Tšehhi Vabariigi jaoks
siduvate kahepoolsete õigusabilepingute või mitmepoolsete konventsioonide
alusel, millega Tšehhi Vabariik on ühinenud. Mõnede riikide puhul, kellega
leping puudub, saab elatise väljamõistmise otsuseid täitmisele pöörata
vastastikuse tunnustamise deklaratsioonide alusel.
Taotlejad saavad seega pöörduda
Tšehhi Vabariigi Välisministeeriumi poole, kes asjakohase kokkuleppe alusel
aitab korraldada elatise väljanõudmist välismaal elavalt võlgnikult. Tšehhi
Vabariigis elav taotleja võib taotluse koostamiseks pöörduda ka igasse Tšehhi
Vabariigi kohtusse (st mitte ainult elukohajärgsesse kohtusse) ning kohus on
kohustatud seda tegema. Kohus võtab Tšehhi Vabariigi Justiitsministeeriumi
vahendusel ühendust pädeva välismaa kohtuga, kellele taotlus edastatakse.
Laste ülalpidamise küsimustes
võib pöörduda ka laste rahvusvahelise õiguskaitse ametisse (Úřad pro mezinárodně právní ochranu dětí).
16. Kui jah, siis kuidas saab kõnealuste organisatsioonide ja riigisasutustega ühendust?
Taotleja võib ühendust võtta järgmiste asutustega:Ministry of Foreign Affairs - Loretánské náměstí 5118 00 Praha 1tel: +420 224 18 1111, E-postOffice for International Legal Protection of Children (Laste rahvusvahelise õiguskaitse amet) - Benešova 22602 00 Brnotel: +42 05/42215443-5faks: +42 05/42212836E-post
17. Millist abi need organisatsioonid ja riigiasutused taotlejale annavad?
Elatisnõudeid saab täitmisele
pöörata kehtiva täitedokumendi alusel, antud juhul on selleks Tšehhi või
välismaise kohtu otsus konkreetsele isikule elatise maksmise kohta. Taotleja
esitab laste rahvusvahelise õiguskaitse ametile (Úřad pro mezinárodně právní ochranu dětí) kirjaliku taotluse,
milles toob ära lapse, enda ja võlgniku andmed ning elatise maksmise otsuse
täitmisele pööramise taotlemise peamised asjaolud. Taotlusele tuleb lisada
vajalike dokumentide koopiad (eelkõige kohtuotsusest). Seejärel tegutseb amet
ettenähtud korra kohaselt.
Välisministeerium edastab
elatist nõudva isiku taotluse asjaomase riigi pädevatele ametivõimudele. Need
võtavad võlgnikuga ühendust ning püüavad leida lahenduse.
Mis saab juhul, kui taotleja elab muus riigis, kuid võlgnik elab Tšehhi Vabariigis?
18. Kas taotleja saab avalduse esitada otse organisatsioonile või riigiasutusele Tšehhi Vabariigis?
Välismaal elav elatise taotleja
peab võtma ühendust oma asukohariigi pädeva asutusega, kes omakorda
kontakteerub laste rahvusvahelise õiguskaitse ametiga (Úřad pro mezinárodně právní ochranu dětí) või mõne muu Tšehhi
Vabariigi pädeva asutusega.
19. Kui jah, siis kuidas saab kõnealuste organisatsioonide ja riigiasutustega ühendust?
Vt vastust küsimusele nr 18.
20. Millist abi need organisatsioonid ja riigiasutused taotlejale annavad?
« Elatisnõuded - Üldteave | Tšehhi Vabariik - Üldteave »